ગાંધીનગર: ગાંધીનગર ખાતેની ફોરેન્સિક સાયન્સ લેબમાં પેન્ડિંગ કેસોનો ભરાવો જોવા મળી રહ્યો છે. સ્ટાફના અભાવના કારણે પેન્ડિંગ રહેલા કેસોની સંખ્યામાં ઉલ્લેખનીયરીતે વધારો થયો છે. વર્ષ ૨૦૦૯-૧૦માં ૫૫૨ કેસો મળ્યા હતા જે પૈકી ૫૫૧ કેસોને ઉકેલવામાં આવ્યા હતા અને માત્ર એક જ પેન્ડિંગ કેસ રહ્યો હતો જેની સામે વર્ષ ૨૦૧૫માં મળેલા કેસોની સંખ્યા ૫૫૯ રહી છે જે પૈકી ૩૭૧ કેસોને ઉકેલવામાં આવ્યા છે જ્યારે ૧૮૮ કેસો હજુ પેન્ડિંગ રહેલા છે.